PRIMĂRIA MUNICIPIULUI TIMIŞOARA                                     

DIRECŢIA CLĂDIRI, TERENURI ŞI DOTĂRI DIVERSE         


APROBAT 
BIROUL GARAJE CIMITIRE COŞERIT ŞI SPAŢII UTILITARE


P R I M A R
Nr. SC2016-11147/09.05.2016




                  NICOLAE ROBU
REFERAT
privind aprobarea plăţii despăgubirilor negociate în şedinţa Comisiei de Negociere cu Terţii din data de 12.04.2016 cu proprietarul unui  garaj edificat pe terenul declarat ca fiind de interes public

Prin  Hotărârea Consiliului Local al Municipiului Timişoara nr.177/07.04.2015  au fost declarate  ca fiind de interes public local terenurile apartinând Municipiului Timişoara şi ca urmare s-a hotărât demolarea garajelor situate în   Bateria nr. 108 - str. Martir Vasile Balmuş nr.4 (în spatele clădirii Direcţiei Regionale Vamale), iar pe acest amplasament sunt edificate 20 de garaje, care urmează a fi demolate. Precizăm că pe acest amplasament, din cele 20 de garaje, doar  pentru garajul nr.3 care a fost construit cu Autorizaţia de construire nr. 129/27.01.2003, deţinut de către numitul Sandor Cristian Mihai, înscris în C.F. 409382-C1-U1, nr. top. 29209/III, sunt înscrise în contractul de concesiune clauze care prevăd acordarea de despăgubiri.
Precizăm că în cuprinsul Contractului de Concesiune nr.698/23.07.2009, încheiat cu numitul Sandor Cristian Mihai se prevede că încetarea contractului de concesiune se face atunci când interesul local o impune, la Cap. X Art.20  alin.(2)  din contractul de concesiune menţionându-se: „în cazul în care interesul naţional sau local o impune, prin denunţarea unilaterală de către concendent, cu plata unei despăgubiri juste şi prealabile în sarcina acestuia, în caz de dezacord fiind competentă instanţa de judecată”.
Datorită faptului că potrivit Cap.X, art.20.,(2) din Contractul de Concesiune nr.698/23.07.2009, încheiat cu numitul Sandor Cristian Mihai au fost prevăzute acordarea de despăgubiri în cazul în care se declară intresul public local, s-a demarat procedura de negociere, iar acesta a fost invitat la Comisia de negociere din data de 12.04.2016, pentru negocierea acordării unor eventuale despăgubiri pentru garajul mai sus menţionat. 
Susnumitului i s-a propus: ”acordarea unei despăgubiri de 2000 euro/garaj”, iar acesta a fost de acord, aşa cum rezultă din Procesul verbal cu nr. 3 al şedinţei din data de 12.04.2016  al  Comisiei de Negociere cu Terţii.

Având în vedereadresa cu numărul SC2016/20.04.2016 şi  Procesul verbal cu nr.3 al Comisiei de Negociere cu Terţii din data de 12.04.2016:

P R O P U N E M

Insuşirea Procesului verbal cu nr. 3 al şedinţei din data de 12.04.2016  a Comisiei de Negociere cu Terţii; 
Aprobarea plăţii despăgubirilor aferente şi a cuantumului acesteia respectiv suma de 2000 euro/garaj, pentru numitul Sandor Cristian Mihai, proprietarul garajului nr.3 care a fost construit cu Autorizaţia de construire nr. 129/27.01.2003, înscris în C.F. 409382-C1-U1, nr. top. 29209/III, sumă care  se va achita în lei la cursul BNR la data emiterii prezentei Hotărârii de Consiliu Local, cu care s-a negociat în Comisia de Negociere cu Terţii conform Procesului verbal cu nr.3 al şedinţei din data de 12.04.2016.

Aprobarea achitarii tuturor costurilor ocazionate de emiterea Autorizaţiei de Demolare a garajului pentru care s-a declarat intresul local, de la  Bugetul Local, respectiv cheltuielile legate de plata demolării acestei  construcţii, transportul şi depozitarea materialelor rezultate în urma demolării şi radierea lor din cartea funciară.

